**Αγαπητοί συνάδελφοι,**

στα πλαίσια του μεταπτυχιακού μας τίτλου με θέμα «Ειδική Αγωγή» του Πανεπιστημίου Θεσσαλίας διεξάγουμε έρευνα με θέμα «Απόψεις εκπαιδευτικών για την ένταξη παιδιών με νοητική καθυστέρηση και προβλήματα συμπεριφοράς στο νηπιαγωγείο». Για το λόγο αυτό θα σας παρακαλούσαμε να αφιερώσετε λίγο από τον πολύτιμο χρόνο σας για την συμπλήρωση του παρακάτω ερωτηματολογίου. Σας ενημερώνουμε ότι δεν υπάρχουν «σωστές» και «λάθος» απαντήσεις. Οι απαντήσεις σας θα παραμείνουν εμπιστευτικές και θα χρησιμοποιηθούν αποκλειστικά και μόνο για τους σκοπούς της παρούσας μελέτης. Το ερωτηματολόγιο αυτό είναι ανώνυμο και σας παρακαλούμε να απαντήσετε σε όλες τις ερωτήσεις με τον τρόπο που ορίζεται κάθε φορά. Τα στοιχεία του ερωτηματολογίου χρησιμοποιούνται για καθαρά ερευνητικούς – επιστημονικούς σκοπούς.

Ευχαριστούμε εκ των προτέρων για το χρόνο και τη συνεργασία σας.

Με εκτίμηση

Μουλακάκη Στυλιανή και Τσιωμή Ευαγγελία

**(Α) ΕΝΟΤΗΤΑ - ΒΙΝΙΕΤΑ 1**

Ο Γιάννης είναι 5 ετών και φοιτά στο νηπιαγωγείο της γειτονιάς του. Σύμφωνα με τη διάγνωση από το ΚΕΔΔΥ έχει ελαφριά νοητική καθυστέρηση με νοητική ηλικία δύο χρόνια μικρότερη από τη χρονολογική. Έχει δυσκολίες στην κατανόηση του προφορικού λόγου και χρησιμοποιεί ένα μικρό αριθμό λέξεων, όπως «μαμά», «γεια σου» «μπαμπάς» και «μπάλα». Όταν θέλει κάτι δυσκολεύεται να εκφράσει προφορικά τις ανάγκες ή/και επιθυμίες του και φωνάζει ή σε οδηγεί προς αυτό που θέλει. Όπως αναφέρει η νηπιαγωγός του, συχνά προτιμά να τριγυρνά στην τάξη προτού ολοκληρώσει τη δραστηριότητα που του έχει ανατεθεί. Δυσκολεύεται να συνεργαστεί με τους συμμαθητές του, και παρότι έχει ένα φίλο συχνά κάθεται μόνος του στο διάλειμμα. Χρειάζεται βοήθεια για να φάει (κυρίως στον τεμαχισμό της τροφής), συνεχή ενθάρρυνση για να ντυθεί μόνος του και βοήθεια στη χρήση της τουαλέτας. Του αρέσει πολύ να εργάζεται στον υπολογιστή και συχνά καταφέρνει να ολοκληρώσει εκεί κάποιες δραστηριότητες.

**Αν ο Γιάννης ή ένας μαθητής με τα χαρακτηριστικά του Γιάννη έρχονταν στην τάξη σου αύριο, θα ένιωθες:**

|  |  |  |  |
| --- | --- | --- | --- |
| **Πολύ**  **αγχωμένος/η** | **Αρκετά αγχωμένος/η** | **Λίγο**  **αγχωμένος/η** | **Καθόλου αγχωμένος/η** |
|  |  |  |  |

**(Β) ΕΝΟΤΗΤΑ - ΒΙΝΙΕΤΑ 2**

Ο Νίκος είναι 5 ετών και φοιτά στο νηπιαγωγείο της γειτονιάς του. Στις ομαδικές δραστηριότητες, επί καθημερινής βάσης ενοχλεί τους συμμαθητές του τσιμπώντας τους ή παίρνοντάς τους τα υλικά και δεν τους αφήνει να συνεχίσουν. Αγαπάει πολύ τα παιχνίδια με τουβλάκια και φαίνεται να δουλεύει καλύτερα μόνος του, όμως πολύ συχνά καταστρέφει τις εργασίες του. Οι συμμαθητές του αποφεύγουν να παίζουν μαζί του και συχνά παραπονιούνται ότι τους σπρώχνει, τους χτυπάει ή τους δαγκώνει, ενώ εκείνος αντιμετωπίζει τα παράπονά τους με έντονες εκρήξεις θυμού και προσβλητικά λόγια. Η μητέρα του αναφέρει ότι τις ίδιες συμπεριφορές εκδηλώνει και στο σπίτι προς τη μικρή του αδελφή. Αγαπάει πολύ τη μουσική και του αρέσει να παίζει παιχνίδια με μουσική.

**Αν ο Νίκος ή ένας μαθητής με τα χαρακτηριστικά του Νίκου έρχονταν στην τάξη σου αύριο, θα ένιωθες:**

|  |  |  |  |
| --- | --- | --- | --- |
| **Πολύ**  **Αγχωμένος/η** | **Αρκετά αγχωμένος/η** | **Λίγο**  **αγχωμένος/η** | **Καθόλου αγχωμένος/η** |
|  |  |  |  |

**(Γ) ΕΝΤΑΞΙΑΚΕΣ ΠΡΑΚΤΙΚΕΣ**

**Αυτή η ενότητα εξετάζει τους παράγοντες που επηρεάζουν την αποτελεσματικότητα καθημερινών δραστηριοτήτων που αποσκοπούν στη δημιουργία ενταξιακού κλίματος στην τάξη. Παρακαλώ κυκλώστε τον αριθμό που αντιπροσωπεύει περισσότερο τη γνώμη σας για κάθε μία από τις παρακάτω προτάσεις. Παρακαλώ απαντήστε σε όλες τις ερωτήσεις**

|  |  |  |  |  |  |
| --- | --- | --- | --- | --- | --- |
| **1**  **Διαφωνώ απόλυτα** | **2**  **Διαφωνώ** | **3**  **Διαφωνώ λίγο** | **4**  **Συμφωνώ λίγο** | **5**  **Συμφωνώ** | **6**  **Συμφωνώ απόλυτα** |

|  |  |  |
| --- | --- | --- |
|  |  | ΔΑ Δ ΔΛ ΣΛ Σ ΣΑ |
| 1 | Μπορώ να κάνω σαφείς στους μαθητές τις προσδοκίες μου για τη συμπεριφορά τους | 1 2 3 4 5 6 |
| 2 | Είμαι σε θέση να ηρεμήσω έναν μαθητή που κάνει φασαρία | 1 2 3 4 5 6 |
| 3 | Μπορώ να κάνω τους γονείς να νιώθουν άνετα να έρχονται στο σχολείο | 1 2 3 4 5 6 |
| 4 | Μπορώ να στηρίζω τις οικογένειες στο πως να βοηθούν τα παιδιά τους να βελτιωθούν στο σχολείο | 1 2 3 4 5 6 |
| 5 | Μπορώ να εκτιμήσω με ακρίβεια τι έχουν κατανοήσει οι μαθητές μου από όσα έχω διδάξει | 1 2 3 4 5 6 |
| 6 | Μπορώ να παρέχω τις κατάλληλες μαθησιακές προκλήσεις στους πολύ ικανούς μαθητές | 1 2 3 4 5 6 |
| 7 | Νιώθω σίγουρος/η για την ικανότητα μου να παρεμποδίζω την ενοχλητική συμπεριφορά πριν αυτή συμβεί στην τάξη | 1 2 3 4 5 6 |
| 8 | Μπορώ να ελέγχω την ενοχλητική συμπεριφορά στην τάξη | 1 2 3 4 5 6 |
| 9 | Νιώθω σίγουρος/η ότι έχω την ικανότητα να εμπλέκω τους γονείς των παιδιών με αναπηρίες ή/και ειδικές εκπαιδευτικές ανάγκες στις σχολικές τους δραστηριότητες | 1 2 3 4 5 6 |
| 10 | Νιώθω σίγουρος/η στο να σχεδιάζω μαθησιακές δραστηριότητες ούτως ώστε να καλύπτονται οι ατομικές ανάγκες των παιδιών με αναπηρίες | 1 2 3 4 5 6 |
| 11 | Είμαι σε θέση να κατευθύνω τα παιδιά να ακολουθούν τους κανόνες της τάξης | 1 2 3 4 5 6 |
| 12 | Μπορώ να συνεργαστώ με άλλους επαγγελματίες (π.χ ειδικούς εκπαιδευτικούς ή λογοθεραπευτές) για το σχεδιασμό εκπαιδευτικών προγραμμάτων για μαθητές με αναπηρίες ή/και ειδικές εκπαιδευτικές ανάγκες | 1 2 3 4 5 6 |
| 13 | Είμαι σε θέση να συνεργάζομαι με άλλους επαγγελματίες και προσωπικό (π.χ. βοηθούς, ειδικούς εκπαιδευτικούς) για τη διδασκαλία μαθητών με αναπηρίες ή/και ειδικές εκπαιδευτικές ανάγκες μέσα στην τάξη. | 1 2 3 4 5 6 |
| 14 | Νιώθω σίγουρος/η ότι έχω την ικανότητα να κατευθύνω τους μαθητές να εργάζονται σε ζευγάρια ή μικρές ομάδες | 1 2 3 4 5 6 |
| 15 | Μπορώ να χρησιμοποιώ ποικίλες μεθόδους αξιολόγησης (για παράδειγμα, αξιολόγηση φακέλου (portfolio), τροποποιημένες δραστηριότητες αξιολόγησης, αξιολόγηση με βάση την επίδοση, κ.λπ.) | 1 2 3 4 5 6 |
| 16 | Νιώθω σίγουρος/η ότι έχω την ικανότητα να ενημερώνω άλλους που γνωρίζουν λίγα πράγματα για τους νόμους και την πολιτική σχετικά με την ένταξη των μαθητών με αναπηρίες ή /και ειδικές εκπαιδευτικές ανάγκες | 1 2 3 4 5 6 |
| 17 | Νιώθω σίγουρος/η όταν αντιμετωπίζω μαθητές που ασκούν σωματική βία | 1 2 3 4 5 6 |
| 18 | Είμαι σε θέση να παρέχω μια εναλλακτική εξήγηση ή ένα παράδειγμα όταν οι μαθητές είναι μπερδεμένοι | 1 2 3 4 5 6 |

## (Δ) ΑΝΗΣΥΧΙΕΣ ΝΗΠΙΑΓΩΓΩΝ ΣΧΕΤΙΚΑ ΜΕ ΤΗΝ ΕΝΤΑΞΗ

**Οι παρακάτω προτάσεις αφορούν την ενταξιακή εκπαίδευση μαθητών οποιασδήποτε κοινωνικής προέλευσης και διαφορετικών ικανοτήτων που εκπαιδεύονται με τους συμμαθητές τους σε γενικά νηπιαγωγεία, στα οποία οι νηπιαγωγοί προσαρμόζουν ή αλλάζουν τις πρακτικές τους για να καλύψουν τις ανάγκες όλων των παιδιών.**

**Παρακαλώ κυκλώστε τον αριθμό που σας αντιπροσωπεύει περισσότερο.**

|  |  |  |  |
| --- | --- | --- | --- |
| **1** | **2** | **3** | **4** |
| **Διαφωνώ απόλυτα**  **ΔΑ** | **(Διαφωνώ)**  **Δ** | **Συμφωνώ**  **Σ** | **Συμφωνώ απόλυτα**  **ΣΑ** |

|  |  |  |  |  |  |
| --- | --- | --- | --- | --- | --- |
|  |  | **ΔΑ** | **Δ** | **Σ** | **ΣΑ** |
| **1** | Ανησυχώ ότι οι μαθητές με αναπηρίες ή/και ειδικές εκπαιδευτικές ανάγκες δε θα γίνονται αποδεκτοί από τους υπόλοιπους μαθητές της τάξης | **1** | **2** | **3** | **4** |
| **2** | Ανησυχώ ότι θα είναι δύσκολο να δώσω την κατάλληλη προσοχή σε όλους τους μαθητές σε μια ενταξιακή τάξη | **1** | **2** | **3** | **4** |
| **3** | Ανησυχώ ότι ο φόρτος εργασίας μου θα αυξηθεί εάν έχω μαθητές με αναπηρίες ή/και ειδικές εκπαιδευτικές ανάγκες στην τάξη μου | **1** | **2** | **3** | **4** |
| **4** | Ανησυχώ ότι θα είμαι περισσότερο αγχωμένος/η εάν έχω μαθητές με αναπηρίες ή /και ειδικές εκπαιδευτικές ανάγκες στην τάξη μου. | **1** | **2** | **3** | **4** |
| **5** | Ανησυχώ ότι δεν έχω τις γνώσεις και τις δεξιότητες που απαιτούνται για να διδάξω μαθητές με αναπηρίες ή/και ειδικές εκπαιδευτικές ανάγκες. | **1** | **2** | **3** | **4** |

**(Ε) ΠΡΟΥΠΟΘΕΣΕΙΣ ΓΙΑ ΤΗΝ ΕΦΑΡΜΟΓΗ ΤΗΣ ΕΝΤΑΞΗΣ**

Οι παρακάτω προϋποθέσεις σχετίζονται με την εφαρμογή της ένταξης στο νηπιαγωγείο. Παρακαλώ δηλώστε κατά πόσο πληρούνται στο δικό σας νηπιαγωγείο.

|  |  |  |  |
| --- | --- | --- | --- |
| **1** | **2** | **3** | **4** |
| **Καθόλου**  **Κ** | **Αρκετά**  **Α** | **Πολύ**  **Π** | **Εξαιρετικά**  **Ε** |

|  |  |  |  |  |  |
| --- | --- | --- | --- | --- | --- |
|  |  | **Κ** | **Α** | **Π** | **Ε** |
| **1** | Εξασφάλιση προσβασιμότητας στο χώρo | **1** | **2** | **3** | **4** |
| **2** | Οργάνωση του χώρου | **1** | **2** | **3** | **4** |
| **3** | Διοικητική υποστήριξη (π.χ. υποστήριξη από προϊσταμένη) | **1** | **2** | **3** | **4** |
| **4** | Υποστήριξη από ΚΕΔΔΥ | **1** | **2** | **3** | **4** |
| **5** | Υποστήριξη από ειδικό βοηθητικό προσωπικό | **1** | **2** | **3** | **4** |
| **6** | Υποστήριξη από ειδικό εκπαιδευτικό προσωπικό (π.χ. ειδικό παιδαγωγό, λογοπεδικό, ψυχολόγο) | **1** | **2** | **3** | **4** |
| **7** | Σχέση συνεργασίας με γονείς | **1** | **2** | **3** | **4** |
| **8** | Δυνατότητα επιμόρφωσης σε θέματα ειδικής αγωγής | **1** | **2** | **3** | **4** |
| **9** | Δημιουργία τροποποιημένων δραστηριοτήτων ή/και εργασιών | **1** | **2** | **3** | **4** |
| **10** | Δημιουργία εξατομικευμένου αναλυτικού προγράμματος | **1** | **2** | **3** | **4** |

**ΠΡΟΤΕΙΝΟΜΕΝΕΣ ΑΛΛΑΓΕΣ ΓΙΑ ΑΠΟΤΕΛΕΣΜΑΤΙΚΟΤΕΡΗ ΕΝΤΑΞΗ**

Παρακαλώ αναφέρατε τις τρεις κυριότερες αλλαγές που θα θέλατε να δείτε να γίνονται στην τάξη σας προκειμένου να εντάξετε περισσότερο αποτελεσματικά παιδιά με αναπηρίες ή/και ειδικές εκπαιδευτικές ανάγκες.

1………………………………………………………………………………

2………………………………………………………………………………

3………………………………………………………………………………

**ΕΝΟΤΗΤΑ ΣΤ – ΔΗΜΟΓΡΑΦΙΚΑ ΣΤΟΙΧΕΙΑ**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Φύλο: | Άνδρας □ | Γυναίκα □ | | | | | | | | | | | | | |
| Ηλικία: | …………… | | | | | | | | | | | | | | |
| Βασικές σπουδές: | Πτυχίο Ακαδημίας □ Πτυχίο ΑΕΙ □ Άλλο □ | | | | | | | | | | | | | | |
| Μετ/χιακές σπουδές στην Ειδική αγωγή: | Ναι □ Όχι □ | | | | | | | | | | | | | | |
| Διδακτορικές σπουδές στην ειδική αγωγή: | Ναι □ Όχι □ | | | | | | | | | | | | | | |
| Επιμόρφωση στην ειδική αγωγή: | Σεμινάριο 400  ωρών □ | | | Σεμινάρια μικρής διάρκειας □ | | | | | Συμμετοχή σε συνέδριο  ή ημερίδα □ | | | | | | |
| Άλλες μετ/κές σπουδές | Ναι □ | | Όχι □ | | | | | | | |  | |
| Άλλες διδ/κές σπουδές | Ναι □ Όχι □ | | | | | | |  | | | | | | |  |
| Μετεκπαίδευση (π.χ. διδασκαλείο): | Ναι □ | Όχι □ | | |  | | | | |  | | | |  | |
| Διδάσκετε σε: | Γενικό νηπιαγωγείο □ Τμήμα ένταξης □ Παράλληλη στήριξη □ Ειδικό νηπιαγωγείο □ | | | | | | | | | | | | | | |
| Διδάσκετε ως: | Ειδικός/ή παιδαγωγός □ | | | | | | Γενικός/ή παιδαγωγός □ | | | | | | | | |
| Το σχολείο σας βρίσκεται σε: | Μεγάλη πόλη □ | | | | | Κωμόπολη □ | | | | | | Χωριό □ | | | |
| Διδακτική εμπειρία: | …………… (σε χρόνια) | | | | | | | | | | | | | | | |
| Διδακτική εμπειρία σε δομές Ειδ. αγωγής (συμπληρώνεται από ειδ. παιδαγωγούς): | ……………. (σε χρόνια) | | | | | | | | | | | | | | | |
| Αριθμός παιδιών τάξης: | ……………. | | | | | |  | | | | | | | | | |
| Αριθμός παιδιών με αναπηρίες ή/και ΕΕΑ στην τάξη: | ……………. | | | | | |  | | | | | | | | | |

**Σημείωση:** Αν έχετε παιδί στην τάξη σας με προβλήματα συμπεριφοράς ή νοητική ανωριμότητα/καθυστέρηση και επιθυμείτε να δώσετε συνέντευξη παρακαλώ σημειώστε το κινητό σας τηλέφωνο ή/και το τηλέφωνο του σχολείου που εργάζεστε. Κινητό\_\_\_\_\_\_\_\_ Τηλ. Σχολείου\_\_\_\_\_\_\_\_\_

**ΣΑΣ ΕΥΧΑΡΙΣΤΟΥΜΕ ΠΟΛΥ ΓΙΑ ΤΗ ΣΥΜΜΕΤΟΧΗ ΣΑΣ**